CHG แนวโน้มเริ่มดีขึ้นช่วงไตรมาส 3!
มีการวิเคราะห์กันว่าแนวโน้มผลการดำเนินงานในไตรมาส 3/62 ของ CHG จะเติบโตโดดเด่นราว 183 ล้านบาท เพิ่มขึ้น 22% หนุนโดย High Season จากช่วงฤดูฝน
มีการวิเคราะห์กันว่าแนวโน้มผลการดำเนินงานในไตรมาส 3/62 ของ CHG จะเติบโตโดดเด่นราว 183 ล้านบาท เพิ่มขึ้น 22% หนุนโดย High Season จากช่วงฤดูฝน
11 ต.ค. 2562

คุณค่าบริษัท
มีการวิเคราะห์กันว่า บริษัท โรงพยาบาลจุฬารัตน์ จำกัด (มหาชน) หรือ CHG แนวโน้มผลการดำเนินงานในไตรมาส 3/2562 คาดว่าจะเติบโตโดดเด่นราว 183 ล้านบาท เพิ่มขึ้น 22% จากงวดเดียวกันของปีก่อน หนุนโดย High Season จากช่วงฤดูฝน
อีกทั้งการเติบโตที่แข็งแกร่งเป็นผลจาก 1) ไม่มีค่าใช้จ่ายในการตั้งสำรอง (31 ล้านบาทในไตรมาส 3/2561) ในโครงการของประกันสังคม 2) การเติบโตที่แข็งแกร่งจากโรงพยาบาลเดิม
ขณะเดียวกันเชื่อว่าโรงพยาบาลใหม่ทั้งสองแห่งกำลังเดินหน้าสู่จุดคุ้มทุน โดย รพ.CHG 304 ใกล้ถึงจุดคุ้มทุน ด้วยรายได้สูงถึง 27 ล้านบาทในเดือนกันยายน โดยจุดคุ้มทุนอยู่ที่ 28 ล้านบาทต่อเดือน ส่วนรายได้ของ RPC อยู่ที่ 11 ล้านบาทในเดือน ก.ย. โดยจุดคุ้มทุนอยู่ที่ 15 ล้านบาทต่อเดือน
ดังนั้นคาดว่า CHG 304 และ RPC จะสามารถทำกำไรได้ในไตรมาส 4/2562 และไตรมาส 1/2563 ตามลำดับ จากจำนวนผู้ป่วยและรายได้ที่เติบโตอย่างต่อเนื่อง
โดยรวมแล้ว คาดว่าโรงพยาบาลสองแห่งจะมีผลขาดทุนรวม 103 ล้านบาทในปี 2562 ซึ่งการฟื้นตัวของโรงพยาบาลสองแห่งน่าจะเป็นปัจจัยผลักดันการเติบโตของ CHG ในปีหน้า ประเมินกำไรหลักจะเพิ่มขึ้น 19% ในปี 2563
นอกจากนี้ยังมีโอกาสลุ้น Upside เพิ่มเติมจากการพิจารณาปรับเพิ่มการจ่ายเงินของประกันสังคมในปีหน้า หลังสมาคมโรงพยาบาลเอกชนได้ยื่นคำขอซึ่งคาดว่าน่าจะเห็นความชัดเจนมากขึ้นในช่วงสิ้นปีนี้
อีกทั้งนักวิเคราะห์ บล.เมย์แบงก์ กิมเอ็ง จึงเห็นว่า EBITDA margin จะกลับสู่แนวโน้มขาขึ้นอีกครั้งในไตรมาสนี้ ประเมิน  EBITDA margin ที่ 23.7% ในไตรมาส 3/2562 (เทียบกับ 22.6% ในไตรมาส 3/2561)
พร้อมกับเชื่อว่า CHG ได้พ้นจุดต่ำสุดแล้ว โดยคาดว่ากำไรหลักจะเติบโต 31% ในครึ่งปีหลัง 2562 และ 16% CAGR ทั้งนี้ในช่วงปี 2562-2565 ก่อนเปิดโรงพยาบาลสองแห่ง EBITDA margin ของ CHG อยู่ที่ 25-26% ในระดับปกติ
ดังนั้นจึงประเมินว่า EBITDA margin จะดีขึ้นจาก 23% ในปี 2562 เป็น 26% ในปี 2565 อย่างไรก็ตาม ในกรณีที่เลวร้ายที่สุด ถ้าโรงพยาบาลใหม่สองแห่งไม่สามารถพลิกเป็นกำไรได้ ราคาเป้าหมายจะลดลงเป็น 2.5 บาทต่อหุ้น
ในส่วนปัจจุบันแนะนำ “ซื้อ” ราคาเป้าหมาย 2.80 บาท
…
ผู้ถือหุ้นรายใหญ่
รายชื่อกรรมการ